ตอนนี้ตั้งครรภ์ได้35วีคซาวเจอความผิดปกติคือมีน้ำในสมอง ตรวจโคโมโซมแล้วปกติ น้องมีโอกาสหายและรักษาได้ยังไงบ้างคะ
สวัสดีค่ะ ภาวะการมีน้ำในสมองของทารกนั้นเกิดได้จากหลายสาเหตุเช่นเป็นโรคความผิดปกติทางพันธุกรรมบางชนิด โครโมโซมผิดปกติ การติดเชื้อระหว่างอยู่ในครรภ์ มีถุงน้ำในสมอง หรือเกิดความบกพร่องของกระดูกไขสันหลัง เป็นต้น อาจตรวจพบได้ตั้งแต่อยู่ในครรภ์มารดาทารกหัวโตแต่กำเนิดควรได้รับการรักษาโดยเร็วที่สุด ซึ่งมักรักษาด้วยการผ่าตัด เพื่อลดแรงกดของสมองทันที ป้องกันไม่ให้สมองได้รับความเสียหาย โดยแพทย์อาจทำการผ่าตัดใส่สายระบายน้ำหล่อเลี้ยงสมองและไขสันหลัง ขึ้นกับความรุนแรงและสาเหตุที่เป็นแนะนำตอนนี้ติดตามการรักษาและฝากครรภ์กับสูตินรีแพทย์อย่างใกล้ชิดเพื่อรับการตรวจความแข็งแรงของมารดาและเด็ก และลดความเสี่ยงในการคลอดก่อนกำหนด การรักษาของบุตรนั้นอาจจะต้องปรึกษากับสูตินรีแพทย์หรือกุมารแพทย์ที่ดูแลโดยตรงค่ะ